钦定古今图书集成/明伦汇编/氏族典/第267卷 > 王汉忠
## 钦定古今图书集成/明伦汇编/氏族典/第267卷 > 王汉忠

按《宋史王汉忠传》：“汉忠，字希杰，徐州彭城人也。少豪
荡，有膂力。西至京师，太宗在藩邸，召见，奇其材，署左
右。及即位，补殿前指挥使，累迁内殿直都知。端拱初，
出为宾州团练使，历冀、贝二州部署，徙天雄军。淳化
初，徙定州。五年，迁殿前都虞候。真宗即位，自中山召
归，俄复出为高阳关都部署，进领威塞军、保静军节”
度。五年，罢西面经略使，命为邠宁、环庆两路都部署。
坐违诏，责为左屯卫上将军，出知襄州。卒，赠太尉。